Tarkoituksena on, että maski istuu hyvin ja tiiviisti – se ei ole liian löysällä eikä liian kireällä. Maski on vaikea saada tiiviiksi ja mukavaksi, jos se on väärän kokoinen. Jos sinulla on ongelmia maskin kanssa, tarkista maskin käyttöohjeesta, että laitat sen kasvoillesi oikein. Kannattaa myös tarkistaa, ettei maski jää ryppyyn. Monille sopii useampi kuin yksi koko. Jos maskista vuotaa edelleen ilmaa (erityisesti nenänvarren kohdalta nenä- tai kokokasvomaskia käytettäessä), voi olla syytä kokeilla toisen kokoista maskia. Älä oleta, että tarvitset suuremman maskin, jos olet mies, tai että tarvitset pienemmän maskin, jos olet nainen. Maskin koko riippuu monista kasvojesi mitoista.